मुजफ्फरनगर दंगा के समय सामूहिक बलात्कार करे के आरोपी गिरफ्तार
मुजफ्फरनगर - मुजफ्फरनगर दंगा के दौरान सामूहिक बलात्कार के आरोपी एक आदमी के पुलिस गिरफ्तार क लेलस।
सूचना के मुताबीक, आरोपी महेशवीर सिंह के पुलिस गुरुवार के गिरफ्तार कईलस।
गिरफ्तारी के बाद महेशवीर सिंह के मुख्य न्यायिक मैजिस्ट्रेट सुंदर लाल के कोर्ट में पेश कईल गईल। कोर्ट उनुका के 14 दिन के न्यायिक हिरासत में भेज देले बिया।
पछिला साल भईल मुजफ्फरनगर दंगा में जिला के लंक गाँव से सामूहिक बलात्कार के सात मामला दर्ज भईल बा।
एही सात में एगो मामला में एकरा से पहिले स्थानीय अदालत महेशवीर सिंह समेत कुलदीप अवुरी सिकंदर के खिलाफ भी वारंट जारी कईले रहे।
मालूम रहे कि, पछिला साल उत्तर प्रदेश के मुजफ्फरनगर में भईल धार्मिक दंगा में बहुत लोग के जान गईल, जबकि हजारो लोग अजूओ बेघर बाड़े।
ए दंगा के गूंज लोकसभा चुनाव में भी खूब सुनाईल रहे, लेकिन आज ए मामला के प्रमुख दोषी लोगन के पाता नईखे चलल।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva